
ΔΕΛΤΙΟ ΤΥΠΟΥ 
CLAWBACK: Η ΤΑΦΟΠΛΑΚΑ ΤΩΝ ΕΡΓΑΣΤΗΡΙΩΝ
	
Ο Ιατρικός Σύλλογος Λάρισας στηρίζει τις κινητοποιήσεις που έχουν εξαγγελθεί από τους εργαστηριακούς γιατρούς για τις 26 μέχρι 30 Νοεμβρίου 2021.
	Το clawback, ο μηχανισμός επιστροφής της δαπάνης υπηρεσιών υγείας, από την πρώτη ημέρα της επιβολής του είναι μέτρο άδικο και απαράδεκτο που απειλεί τη βιωσιμότητα ειδικά των μικρών εργαστηρίων. Η κατάργησή του αποτελεί στρατηγικό στόχο του Ιατρικού κόσμου., ενώ η θεσμοθέτηση αντισταθμιστικών μέτρων και  ψηφιακού έλεγχου  σε πραγματικό χρόνο της συνταγογράφησης παραπεμπτικών αποτελούν σήμερα ζητούμενο.  Αντ’ αυτών ανακοινώθηκαν δύο παρατάσεις του clawback, η πρώτη το 2018 και η δεύτερη φέτος. 
Καλούμε τα μέλη μας να πάρουν μαζικά μέρος στις κινητοποιήσεις του κλάδου και να αγωνιστούν για:
1. Οριστική κατάργηση του clawback
2. Άμεση αύξηση του προϋπολογισμού του ΕΟΠΥΥ, σύμφωνα με τις πραγματικές ανάγκες των ασφαλισμένων.
3. Ολοκλήρωση και πιστή εφαρμογή των θεραπευτικών και διαγνωστικών πρωτοκόλλων.

